Башҡорт, рус, татар, сыуаш… Уралымды һөйөп туймай… Күп милләтле халыҡтарҙың Ҡот төйәге – ғәзиз Урал, Татыулыҡтың, туғанлыҡтың Ҡояшынан, әйҙә, нур ал! Күкрә, дуҫлыҡ иле – Урал! (А.Игебаев)

Беҙҙең республика – күп милләтле республика. Һәр милләт кешеһе үҙ телендә, үҙ халҡының ғөрөф-ғәҙәттәрендә тәрбиәләнергә хаҡлы. Һәр кем үҙенең милләтен ғорурлыҡ менән телгә алырға тейеш.

Башҡортостан Республикаһы Президенты Рөстәм Зәки улы Хәмитов ҡарары менән быйылғы йыл республикабыҙҙа Милләт-ара татыу-лыҡты нығытыу йылы тип иғлан ителде. Йөҙҙән артыҡ милләт вәки-ле тыныслыҡта һәм берҙәмлектә йәшәгән Башҡортостан өсөн был айырыуса әһәмиәтле, сөнки халыҡтар араһында ыҙғыш тыуҙырыу маҡсатын алған көстәр илебеҙҙең ҡайһы төбәгендә лә осрап тора.

Милләт-ара мөнәсәбәттәр элек-электән республикабыҙ етәкселеге-нең иғтибар үҙәгендә булды һәм бығаса беҙҙә бер ҡасан да милләт-ара ыҙғыштар тыуманы. Киң күңелле, ҡунаҡсыл башҡорт халҡы, күп-ме милләт вәкилдәрен үҙенә һыйындырып, ерҙәрендә төпләндереп, уларға барлыҡ хоҡуҡтарын бирҙе, ерле, ашлы, ғаиләле итте. Киң кү-ңеллелегебеҙҙе хатта сит илдәрҙә, күрше республикаларҙа ихтирам менән телгә алалар.

Рәсәйҙә милләт яҙмышы, милләт-ара татыулыҡ тураһында һүҙ ҡуҙ-ғалһа, иң беренсе сиратта беҙҙең тыуған республикабыҙ – Башҡор-тостан телгә алына.Был турала Башҡортостандың халыҡ шағиры Абдулхаҡ Игебаев ғорурланып яҙа:

Милләт менән милләт һайрашҡанда Күңелдәргә шатлыҡ сорнала. Әйтегеҙсе, дуҫтар, әйтегеҙсе, Татыулыҡ һәм тоғро дуҫлыҡтан да, Тыныслыҡ һәм имен тормоштан да Ҡәҙерлерәк ни бар донъяла!

Бик күп шағирҙарҙың дуҫлыҡҡа, татаулыҡҡа, берҙәмлеккә бағыш-ланған шиғырҙары бар. Был турала һөйләшкәндә, Ирек Кинйәбула-

товтың “Дуҫлыҡ төйәге” шиғырынан өҙөктө яҙып киткем килә:

Иң оло һүҙ беҙҙә дуҫлыҡ бит ул, Ни ҡәҙерле ысын дуҫлыҡтан? Илемдәге был ҡаҡшамаҫ рухты Алманыҡ беҙ бары бушлыҡтан. Ерем белә: ниндәй дуҫ килһә лә, Туғанылай башҡорт ҡосҡанын. Уралымда, дуҫлыҡ түбәһендәй, Бәхет, шатлыҡ, хаҡлыҡ төйәгендәй, Балҡый минең Башҡортостаным!

Күп милләтле халҡыбыҙҙың бер туғандай татыу йәшәүен беҙ оло ҡаҙанышыбыҙ тип һанайбыҙ, төрлө милләттәрҙең бер-береһенә йы-лы мөнәсәбәтен өлгө итеп ҡуябыҙ, сөнки беҙҙең көсөбөҙ татыулыҡ-та.

Башҡортостан Республикаһы

Балаҡатай районы муниципаль районы

Урғалы ауылының урта дөйөм белем биреү мәктәбе

муниципаль бюджет мәғариф учреждениеһы

Беҙ дуҫлыҡ менән көслө

(инша)

Башҡарҙы: Xl а класы уҡыусыһы

Ғәйфуллина Нәйлә.

Етәксеһе: Шәрипова А.В.

2011